MEDICINSKA ŠKOLA
ŠIBENIK
ANTE ŠUPUKA 29
OIB: 42369583179
PRAVILNIK O PROVEDBI POSTUPAKA  JEDNOSTAVNE NABAVE 
OBRAZLOŽENJE SKRAĆENOG ROKA TRAJANJA SAVJETOVANJA SA ZAINTERESIRANOM JAVNOŠĆU

Sukladno članku 11. stavku 3. Zakona o pravu na pristup informacijama („Narodne novine“, br. 25/13, 85/15 i 69/22), Medicinska škola iz Šibenika, Ante Šupuka 29, OIB: 42369583179,  provodi savjetovanje sa zainteresiranom javnošću za Nacrt Pravilnika o provedbi postupaka jednostavne nabave u skraćenom trajanju od 15 dana, u razdoblju od 3. rujna 2026. do 18. rujna 2026. godine. 

Razlozi za skraćivanje roka: 
1. Usklađivanje sa zakonskim propisom: Hrvatski sabor donio je Zakon o izmjenama i dopunama Zakona o javnoj nabavi („Narodne novine“, br. 48/26). Nove odredbe koje izravno utječu na provođenje jednostavne nabave (povećanje financijskih pragova za robu, usluge i radove) stupaju na snagu 1. rujna 2026. godine. 
Kako bi Škola pravovremeno i zakonito planirala te provodila postupke nabave što prije, nužno je novi interni Pravilnik donijeti što prije.   
2. Tehnička narav izmjena: Nacrt novog Pravilnika ne donosi suštinske ili reformske promjene u organizaciji rada Škole, već predstavlja isključivo usklađivanje tehničkih parametara (pragova) sa zakonom, zbog čega se ne očekuje potreba za dugotrajnom javnom raspravom.  
S obzirom na navedeno, utvrđuje se skraćeni rok savjetovanja kako bi se osigurala zakonitost poslovanja i kontinuitet postupaka nabave u Medicinskoj školi.  

